B. Bugár, podpredseda NR SR: (2006-02-09):
S. Husár, poslanec: Vážený pán predsedajúci, vážený pán predseda vlády, členovia vlády, vážené kolegyne, kolegovia, dovoľte mi, aby som vám ako spoločný spravodajca predložil spoločnú správu výborov Národnej rady Slovenskej republiky o prerokovaní vládneho návrhu ústavného zákona o skrátení volebného obdobia Národnej rady Slovenskej republiky vo výboroch Národnej rady Slovenskej republiky v druhom čítaní. Ústavnoprávny výbor Národnej rady Slovenskej republiky ako gestorský výbor k vládnemu návrhu ústavného zákona o skrátení volebného obdobia Národnej rady Slovenskej republiky podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením z 9. februára 2006 č. 2122 súhlasila s návrhom vlády na skrátené legislatívne konanie o vládnom návrhu ústavného zákona o skrátení volebného obdobia Národnej rady Slovenskej republiky. Národná rada Slovenskej republiky uznesením z 9. februára 2006 č. 2123 pridelila vládny návrh ústavného zákona o skrátení volebného obdobia Národnej rady Slovenskej republiky na prerokovanie týmto výborom Národnej rady Slovenskej republiky: ústavnoprávnemu výboru, výboru pre financie, rozpočet a menu a výboru pre verejnú správu. Výbory prerokovali predmetný vládny návrh ústavného zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh ústavného zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu ústavného zákona. Vládny návrh ústavného zákona o skrátení volebného obdobia Národnej rady Slovenskej republiky odporúčali Národnej rade Slovenskej republiky schváliť: ústavnoprávny výbor, výbor pre financie, rozpočet a menu, Výbor Národnej rady Slovenskej republiky pre verejnú správu. Z uznesenia Ústavnoprávneho výboru Národnej rady Slovenskej republiky vyplynul pozmeňujúci návrh, ktorý máte v časti IV spoločnej správy uvedený. Gestorský výbor na základe stanovísk výborov k vládnemu návrhu ústavného zákona o skrátení volebného obdobia Národnej rady Slovenskej republiky vyjadrených v ich uzneseniach uvedených pod bodom 3 tejto správy a v stanoviskách poslancov gestorského výboru vyjadrených v rozprave k tomuto návrhu zákona podľa § 79 ods. 4 písm. f) zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov odporúča Národnej rade Slovenskej republiky vládny návrh ústavného zákona o skrátení volebného obdobia Národnej rady Slovenskej republiky schváliť v znení pozmeňujúceho návrhu uvedeného v tejto správe. Spoločná správa výborov Národnej rady Slovenskej republiky o prerokovaní vládneho návrhu ústavného zákona o skrátení volebného obdobia Národnej rady Slovenskej republiky vo výboroch Národnej rady Slovenskej republiky v druhom čítaní bola schválená uznesením ústavnoprávneho výboru Národnej rady Slovenskej republiky z 9. februára 2006 č. 979. Poprosím, pán predsedajúci, aby ste dali hlasovať o pozmeňujúcom (ruch v sále), prepáčte.